Publication: Magyar Közlöny
Issue: MK-2009-48 (Year: 2009, Number: 48)
Era: 2004-2010
Section: a 4/2009. (IV. 10.) KvVM rendelethez
Paragraph Index: 952

2. Természetvédelmi stratégiák – Nem õshonos fafajokból álló erdõk a termõhelynek megfelelõ õshonos fafajokkal történõ átalakítása, ezt követõen fenntartható erdõgazdálkodással való megõrzése. – Az õshonos fafajokból álló erdõk biológiai sokféleségének megõrzése, természetszerû állományszerkezet kialakítása. – A gyepek megõrzése, cserjésedésük és beerdõsülésük megakadályozása, gyeprekonstrukciós munkálatok végzése életközösségeik és védett fajaik megõrzése érdekében. – A természetvédelmi szempontból értékes életközösségek megõrzése, a védett és fokozottan védett állat- és növényfajok egyedszámának, állományának fenntartása és erõsítése. – A területre jellemzõ, természetközeli élõhelyek meg- õrzése, helyreállítása. – A földtani, felszínalaktani, barlangtani, táji és kultúrtörténeti értékek, valamint a régészeti értékek megõrzése. – A védett fajokat és élõhelyeket veszélyeztetõ, agresszíven terjedõ idegenhonos fajok visszaszorítása. – Természetvédelmi oktatási, bemutatási, kutatási tevékenység végzése, ehhez megfelelõ infrastruktúra biztosítása. – A fenntartási, oktatási, idegenforgalmi, kutatási és gazdálkodási tevékenységek összehangolása. – A kirándulóhelyek infrastruktúrájának fejlesztésével e területek idegenforgalmi vonzerejének növelése, az érzékeny területek tehermentesítése.

Source: https://magyarkozlony.hu/hivatalos-lapok/b08f09d3af25d5e98962a896e52cdce47f098177/dokumentumok/5efb26cb56ae87a8f32c77e604ee83cc0d46782f/letoltes